Николай Соколов
Шарки по снега

chitanka.info

Кой ли не лудува

зиме по снега?

Враната рисува

със крило дъга.

Точки и чертички

косът издълбал,

да го видят всички,

че е майстор цял.

Зайко ситни шарки

наредил с нозе —

летните ластарки

идвал да гризе.

По снежеца хладен

всеки сложил знак.

Някой — че е гладен,

друг — че е юнак!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.